stanford-oval/wikipedia huggingface dataset:
Halkian työväentalo
Toimintaa

Vuoden 1907 maaliskuussa pidettyjen eduskuntavaalien alla pidettiin leikki- ja harjoitusvaaleja. Kesäkuussa muodostettiin torvisoittokunta ja perustettin naisjaosto. Toukokuun 1907 Vappukulkue marssi Laukkokoskelle asti. Ensimmäisen maailmansodan aikana vilkas toiminta hiljeni, mutta sen jälkeen toiminta lähti uudelleen vauhtiin vuonna 1917. Halkian yhdistyksen kymmenen jäsentä kuolivat kansalaissodan 1918 vankileirillä. Työväentalo oli takavarikoituna kansalaissodan ajan. Halkian työväenyhdistys päätti kokouksessaan 13.3.1921 pysyä Sos.-dem. puolueessa. Toiminta vilkastui. Arpajaisjuhlia pidettiin 1930-luvulta alkaen. Sos.-dem. nuorisojaosto ja Nuoret Kotkat toimivat tiloissa ja Naisjaosto tuki toiminnoillaan yhdistyksen toimia.
Pako

| Pako> Prison Break |
| --- | --- |

Tyyli:   toiminta  jännitys  draama 
Kestoaika:  43 minuuttia
Luoja(t):  Paul Scheuring
Pääosissa:   Dominic Purcell  Wentworth Miller  Robin Tunney  Peter Stormare  Amaury Nolasco  Marshall Allman  Wade Williams  Paul Adelstein  Robert Knepper  Rockmond Dunbar  Sarah Wayne Callies  William Fichtner  Chris Vance  Robert Wisdom  Danay García  Jodi Lyn O'Keefe  Michael Rapaport 
Alkuperämaa:  Yhdysvallat
Alkuperäiskieli:  englanti
Verkko:    Fox   MTV3 
Esitetty:  29. elokuuta 2005 –  30. toukokuuta 2017
Tuotantokausia:  5
Jaksoja:  90 (luettelo jaksoista)
Tuotanto
Vastaava(t) tuottaja(t):   Marty Adelstein  Neal H. Moritz  Dawn Parouse  Brett Ratner  Paul Scheuring  Matt Olmstead  Kevin Hooks  Michael Pavone  Dawn Olmstead  Vaun Wilmott  Michael Horowitz  Nelson McCormick 
Leikkaaja(t):   Etienne Des Lauriers  Scott Eilers  Eric Seaburn  Warren Bowman  Kaja Fehr  James Coblentz 
Kuvaaja(t):   Fernando Argüelles  Jeffrey C. Mygatt  Robert LaBonge  Chris Manley  Robbie Greenberg 
Tuotantoyhtiö(t):   Original Film  Adelstein/Parouse Productions  20th Century Fox Television 
Aiheesta muualla
Virallinen sivusto
IMDb 
Pako (Prison Break) on yhdysvaltalainen televisiosarja, jonka ensi-ilta oli Fox-kanavalla 29. elokuuta 2005 ja päätösjakso 15. toukokuuta 2009. Sarjasta julkaistiin viides tuotantokausi lähes kahdeksan vuoden jälkeen vuonna 2017. Viimeinen tuotantokausi esitettiin Yhdysvalloissa Foxilla ja Suomessa Livillä sekä Ruutu Plus -suoratoistopalvelussa. Sarja kertoo syyttömänä kuolemaan tuomitusta Lincoln Burrowsista (Dominic Purcell) ja hänen veljestään Michael Scofieldista (Wentworth Miller), joka laatii yksityiskohtaisen pakosuunnitelman veljensä pelastamiseksi.
Pako oli alun perin tarkoitettu 13-osaiseksi minisarjaksi, mutta suuren suosion vuoksi Fox laajensi sen täydeksi tuotantokaudeksi. Yhdysvaltojen lisäksi Pakoa on esitetty yli 20 maassa. Suomessa MTV3 hankki sarjan alkuperäiset esitysoikeudet ja aloitti lähetykset 12. syyskuuta 2006. Paon avausjakso keräsi 930 000 katsojaa, ja sarjasta tuli siten Suomen menestynein ulkomainen sarjauutuus yli kahteen vuoteen. Katsojaluvut kuitenkin pienentyivät ensimmäisen kauden jälkeen. Sarjan lopetuksen syynä oli tuottajien mukaan se, että Paon idea oli loppuun kaluttu. Sarjan viimeinen jakso esitettiin Suomessa 4. toukokuuta 2010.
Kesäkuussa 2015 Fox ilmoitti jatkavansa sarjaa kymmenjaksoisella tuotantokaudella. Sarjassa jatkavat muun muassa Sarah Wayne Callies, Dominic Purcell, Wentworth Miller, Robert Knepper, Amaury Nolasco sekä Rockmond Dunbar. Tuotannon aikana jaksomäärä putosi kymmenestä yhdeksään. Viides kausi kuvattiin keväällä 2016, ja uudet jaksot esitettiin televisiossa vuoden 2017 aikana.
Kaikki neljä ensimmäistä tuotantokautta on julkaistu DVD:nä. Vuonna 2010 sarjasta julkaistiin PlayStation 3:lle ja Xbox 360:lle toimintaseikkailupeli Prison Break: The Conspiracy. Peli käyttää sarjaa taustatarinana, mutta juoni ja päähahmo ovat kuitenkin videopeliä varten kirjoitettuja.
Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 22 | 29. elokuuta 2005 | 15. toukokuuta 2006 |
|  | 2 | 22 | 21. elokuuta 2006 | 2. huhtikuuta 2007 |
|  | 3 | 13 | 17. syyskuuta 2007 | 18. helmikuuta 2008 |
|  | 4 | 22 | 1. syyskuuta 2008 | 15. helmikuuta 2009 |
|  | 5 | 9 | 4. huhtikuuta 2017 | 30. toukokuuta 2017 |
Juoni > Ensimmäinen tuotantokausi

Michael Scofield (Wentworth Miller) on menestyvä Loyola University Chicagosta valmistunut rakennusinsinööri. Scofieldin isä jätti perheen ennen hänen syntymäänsä ja äiti menehtyi aivoaneurysmaan Scofieldin ollessa 8-vuotias. Scofieldin vanhempi veli, Lincoln Burrows (Dominic Purcell), on elänyt hyvin hänen omastaan poikkeavaa, rikollisuuden sävyttämää elämää. Tällä hetkellä Burrows odottaa kuolemanrangaistuksen täytäntöönpanoa Fox Riverin vankilassa tuomittuna Yhdysvaltain varapresidentin veljen Terrence Steadmanin murhasta. Burrows sanoo kuitenkin joutuneensa lavastetuksi ja vakuuttaa syyttömyyttään. Huolimatta vahvoista todisteista veljeään vastaan Scofield uskoo tämän syyttömyyteen ja on kehittänyt monimutkaisen pakosuunnitelman pelastaakseen tämän sähkötuolilta.
Burrowsin teloituspäivän ollessa vain muutaman viikon päässä Scofield tekee aseellisen ryöstön paikalliseen pankkiin. Poliisin piirittäessä rakennuksen hän luopuu aseistaan ja antautuu. Oikeudessa Scofield tuomitaan viideksi vuodeksi ehdottomaan vankeuteen ja lähetetään Fox Riveriin omasta pyynnöstään. Scofieldin pakosuunnitelman perustana toimivat hänen koko yläruumiinsa peittävät tatuoinnit, joihin on piilotettu vankilan pohjapiirros ja muita tärkeitä tietoja. Vankilan pohjapiirroksiin hän on päässyt käsiksi työnantajansa kautta, joka oli vastuussa kompleksin peruskorjauksesta muutamaa vuotta aikaisemmin. Onnistuakseen suunnitelmassaan Scofieldin on työskenneltävä aikaa ja vankilan olosuhteita vastaan sekä luotava suhteita muihin vankeihin ja vankilan henkilökuntaan.
Vankilan ulkopuolella veljesten lapsuudenystävä ja asianajaja Veronica Donovan (Robin Tunney) käy omaa taisteluaan paljastaakseen Burrowsin tuomitsemisen taustalla olevan salaliiton. Samana iltana kun veljekset viimein suorittavat pakonsa Fox Riveristä, Veronica löytää elossa olevan Terrence Steadmanin.
Juoni > Toinen tuotantokausi

Scofield ja Burrows jatkavat pakenemistaan heitä takaa-ajavilta viranomaisilta. Veljesten lisäksi pakosalla ovat myös Sucre, Abruzzi, C-Note, T-Bag, Houru (Haywire) ja Hylkiö (Tweener). Pian paon jälkeen liittovaltion agentti Alexander Mahone (William Fichtner) saa tehtäväkseen karkureiden jäljittämisen ja vangitsemisen. Myös Burrowsin tuomitsemiseen johtaneen salaliiton selvittäminen on yksi kauden teemoista. ”The Company” eli ”Yhtiö” jatkaa suunnitelmaansa eliminoida Burrows ja muut, jotka tulevat heidän tielleen. D. B. Cooperiksi paljastuneen Charles Westmorelandin viiden miljoonan dollarin salaisuus paljastuu ja alkaa kilpajuoksu Double K -maatilalle, josta kukaan ei tunnu kuulleen mitään. Käännekohta tapahtuu, kun vartiopäälliköt Bellick & Geary alkavat jahdata karkureita. Bellick lavastetaan murhaan, jonka seurauksena hänet tuomitaan Fox Riverin vankilaan. Alexander Mahone ottaa kuitenkin hänet listoillensa ja Bellick säästyy Fox Riverin kauhuilta. Yhdysvaltain presidentti Caroline Reynolds huijaa Kellermania, ja Kellerman päättää kostaa hänelle. Kellerman todistaa vangitun Saran puolesta, Sara pääsee vapaaksi. Linc vapautetaan syytteistä. Sara ampuu Bill Kimin, Scofield ottaa vastuun ampumisesta ja joutuu sen seurauksena panamalaiseen vankilaan, Sonaan.
Juoni > Kolmas tuotantokausi

Sarjan luoja Paul Scheuring on kommentoinut, että kaudessa tullaan näkemään suurin osa vanhasta näyttelijäkaartista uusien tulokkaiden lisäksi, ja kauden teemana olisi ”takaisinmaksu”. Uusi juoni luodaan, sillä ”suurin osa salaliittoteemasta (noin 90 prosenttia) on käsitelty toisen tuotantokauden loppuun mennessä”.
Kolmannessa tuotantokaudessa Michael Scofield on joutunut pahamaineiseen panamalaiseen vankilaan, Sonaan (täydeltä nimeltään Penitenciaría Federal de Sona eli Sonan liittovaltion vankila), jonne ovat joutuneet myös agentti Alexander Mahone, Theodore ”T-Bag” Bagwell sekä Fox Riverin entinen vanginvartija Brad Bellick. Yhtiö sieppaa Saran, sekä Lincolnin pojan, L.J:n, jotta Michael auttaisi vankilassa asustavan James Whistlerin pakoon. Michaelin on taas alettava suunnitella pakoa.
Kolmas tuotantokausi alkoi Yhdysvalloissa 17. syyskuuta 2007 ja Suomessa MTV3-kanavalla 16. syyskuuta 2008.
Juoni > Neljäs tuotantokausi

Paon neljännen tuotantokauden kuvaukset alkoivat toukokuussa 2008. Televisiossa sitä alettiin esittää Yhdysvalloissa 1. syyskuuta 2008. Neljännen kauden ensimmäisen jakson nimi oli Scylla. 15. toukokuuta 2009 esitettiin viimeinen jakso neljännestä kaudesta, mutta tämän jälkeen nähtiin vielä erikoisjakso Lopullinen pako (engl. The Final Break), joka päätti neljännen kauden ja koko sarjan. Suomessa neljäs kausi alkoi marraskuussa 2009.
Kovan onnen kundista tuttu Michael Rapaport liittyy Paon näyttelijäkaartiin agentti Donald Selfin roolissa. Salamurhaajaa näyttelee Cress Williams, jonka viimeisin rooli oli Tucker Jonesin hahmo Greyn Anatomiassa. Myös Sara Tancrediä näyttelevä Sarah Wayne Callies palaa takaisin sarjaan neljännellä tuotantokaudella. Neljännellä kaudella selviää, että Michaelin äiti on ollut pääpiruna koko salaliitossa ja että Lincoln ei olekaan Michaelin oikea veli. Neljäs kausi keskittyy Scyllan ympärille, joka on kokoelma tiedostoista, jotka pitävät sisällään mittaamattoman arvokkaita tietoja tulevaisuuden energialähteistä. Michael, Linc, Sucre, Bellick ja Agentti Mahone hankkivat Scyllan itselleen ja luovuttavat sen YK:lle, jonka kanssa Paul Kellerman on neuvotellut sopimuksen veljesten ja kumppaneiden maineen puhdistamisesta. Sen sijaan Sara joutuu vankilaan ammuttuaan Michaelin äidin kuoliaaksi. Michael uhraa henkensä vapauttaakseen Saran vankilasta, sillä Michaelin aivokasvain olisi joka tapauksessa vienyt hänen henkensä. Sara asettuu asumaan Michael juniorin kanssa Costa Ricaan, jonne myös Michael haudataan. Lopuksi nähdään kohtaus, jossa Sucre, Mahone, Lincoln ja Sara poikansa kanssa kokoontuvat neljän vuoden päästä Michaelin haudalle.
Juoni > Viides tuotantokausi

Viides tuotantokausi, joka on tunnettu myös nimellä Prison Break: Resurrection, julkaistiin vuonna 2017 eli noin kahdeksan vuotta neljännen tuotantokauden jälkeen.
Lincoln Burrows saa T-Bagiltä kirjeen, jossa näkyy kuolleeksi luultu Michael Scofield, ja päättää matkata Jemeniin. Sucre tarjoaa apuaan tulemalla mukaan, mutta Lincoln päättää jättää tämän kotiin. Hän saa kuitenkin mukaansa C-Noten. C-Noten paikallinen tuttu Sheba ei aluksi pidä Lincolnista mutta tarjoutuu auttamaan, jotta saisi isänsä pois Jemenistä. Kun he pääsevät Jemenin vankilaan ja tapaamaan Michaelia, tämä ei vaikuta tunnistavan heistä ketään. Todellisuudessa Michael ei kuitenkaan voi kertoa mitään. Hän yrittää päästä ulos sellikavereidensa kanssa mukaan lukien hyvä ystävä Whip, joka tunnetaan nimellä David Martin (Augustus Prew). Kun he pääsevät ulos, kaikki lähtevät tuon joukon perään, jopa Lincolnin. Kun he pääsevät lentokentälle, lento lähtee suoraan heidän yli ja he jäävät Jemeniin.
Kun he löytävät henkilön, joka varasti Lincolnin passin, he yrittävät poistua maasta. Lopulta he joutuvat turvautumaan Sucren apuun. Myös Sara tulee apuun, koska Michael on satuttanut itsensä. Michael näkee ensimmäistä kertaa kuvan pojastaan ja myös Saran uudesta miehestä, joka paljastuu Poseidoniksi, joka tunnetaan myös nimellä Jacob. Poseidon käski Michaelin ”tappaa itsensä”, jotta hän pystyy hoitamaan työnsä. Poseidon myös lavasti Michaelin murhaan. Saran, Lincolnin ja Michaelin tärkein tehtävä oli pelastaa Mike Jacobilta, joka oli aivopessut Miken. Lopulta kaikki selviävät elossa, lukuun ottamatta Whipiä.
Näyttelijät

| Näyttelijä | Rooli | Kaudet |
| --- | --- | --- |
| Dominic Purcell | Lincoln Burrows | 1–5 |
| Wentworth Miller | Michael Scofield | 1–5 |
| Amaury Nolasco | Fernando Sucre | 1–5 |
| Peter Stormare | John Abruzzi | 1–2 |
| Robert Knepper | Theodore ”T-Bag” Bagwell | 1–5 |
| Rockmond Dunbar | Benjamin Miles ”C-Note” Franklin | 1–2, 4–5 |
| Robin Tunney | Veronica Donovan | 1–2 |
| Marshall Allman | Lincoln Burrows, Jr. ”L.J.” | 1–4 |
| Sarah Wayne Callies | Tohtori Sara Tancredi | 1-2, 4–5 |
| Wade Williams | Vartiopäällikkö Brad Bellick | 1–4 |
| William Fichtner | FBI:n erikoisagentti Alexander Mahone | 2–4 |
| Paul Adelstein | Agentti Paul Kellerman | 1–2, 4–5 |
| Chris Vance | James Whistler | 3–4 |
| Robert Wisdom | Lechero | 3 |
| Danay Garcia | Sofia Lugo | 3–4 |
| Lane Garrison | David ”Tweener” Apolskis | 1-2 |
| Jodi Lyn O’Keefe | Gretchen Louise Morgan (Susan B. Anthony) | 3–4 |
| Michael Rapaport | Agentti Donald Self | 4 |
Tuotanto

Sarjan ensimmäinen tuotantokausi kuvattiin pääosin Jolietin vanhassa vankilassa, Illinoisissa, ja useat sen kohtauksista tapahtuivat sellissä, jossa sarjamurhaaja John Wayne Gacy istui tuomiotaan. Toinen tuotantokausi kuvattiin Dallasin ympäristössä Texasissa.
Palkinnot

People’s Choice Awards: Paras uusi draamasarja (2006)
ALMA-palkinto: Paras ohjaus komedia- tai draamasarjassa – Jesús Salvador Treviño (2006)
Palkinnot > Ehdokkuudet

Golden Globe: Paras draamasarja (2006)
Golden Globe: Paras miespääosa draamasarjassa – Wentworth Miller (2006)
Primetime Emmy -palkinto: Paras alkuperäinen teemamusiikki – Ramin Djawadi (2006)
Satellite Awards: Paras miessivuosa sarjassa, minisarjassa tai televisioelokuvassa – Robert Knepper (2006)
Saturn-palkinto: Paras televisionäyttelijä – Wentworth Miller (2006)
Saturn-palkinto: Paras televisiosarja (ei kaapeli) (2006)
TCA-palkinto: Paras uusi ohjelma (2006)
ALMA-palkinto: Paras miessivuosa televisiosarjassa – Amaury Nolasco (2006 ja 2008)
SAG-palkinto: Paras stunttikokoopano (2008)
Eddie Awards: Paras leikattu tunnin mittainen sarja – Mark Helfrich (ehdokkuus tuli sarjan aloitusjaksosta, 2006)
Oheistuotteet > Videopeli

Sarjasta on julkaistu oheistuotteena videopeli Prison Break: The Conspiracy PlayStation 3:lle ja Xbox 360:lle. Alun perin Brash Entertainmentin piti julkaista peli helmikuussa 2009, mutta julkaisu peruttiin yhtiön mentyä konkurssiin. Pelin kehittäjä Zootfly löysi Deep Silver -yhtiöstä uuden julkaisijan, ja peli julkaistiin lopulta Euroopassa 26. maaliskuuta 2010.
Oheistuotteet > Sisarsarja

Prison Break: Proof of Innocence -nimistä sisarsarjaa tehtiin mobiililaitteille. Sen ensimmäinen jakso julkaistiin 8. toukokuuta 2006.
Oheistuotteet > Pobeg

Huhtikuussa 2010 ilmoitettiin suunnitelmista luoda venäjänkielinen Pako, joka olisi melkein suora kopio alkuperäistä sarjasta. Pobeg-nimellä julkaistua sarjaa esitettiin Venäjän Ykköskanavalla vuosien 2010–2012 aikana. Sitä tuotettiin kahden kauden verran.
Aiheesta muualla

Wikimedia Commonsissa on kuvia tai muita tiedostoja aiheesta .
Prison Break FOX-televisiokanavan sivustolla (Arkistoitu – Internet Archive) (englanniksi)
Pako Internet Movie Databasessa (englanniksi)
Anders Hallgren

Anders Hallgren vuonna 1977.
Anders Hallgren on ruotsalainen koirapsykologi ja kirjailija. Hän on yksi maailman ensimmäisistä koirapsykologeista ja oli perustamassa alan koulutusta Ruotsiin 1980. Hän on työskennellyt koirien parissa lähes 40 vuotta, ja on tunnettu pehmeistä ja positiivisista koulutusmenetelmistään. Hän on kirjoittanut koirankoulutuksesta ja koirien käyttäytymisestä yli 20 kirjaa.
Suomeksi käännettyjä teoksia

Anders Hallgrenin suomeksi käännetyt teokset:
Ihmisen paras ystävä (Hunden i våra hjärtan och i vårt samhälle). Tammi 1991. ISBN 951-30-9797-8.
Iloinen tottelevainen koira (Lyckliga lydiga hundar). Tammi 1976. ISBN 951-30-3213-2.
Koiran kantarelliopas (Kantarellsök med hund). E. Tahko 1992. ISBN 951-96450-1-2.
Koiraongelmia ja ongelmakoiria (Problemhund och hundproblem). Tammi 1972. ISBN 951-30-2187-4.
Kotikoiran kasvatus (Lyckliga lydiga hundar). Tammi 1996 4 p. ISBN 951-31-0542-3.
Nelijalkainen hengenpelastaja : opeta koirasi varoittamaan tulipalosta! (Smoke alarm training for your dog). Kiva-team 2005. ISBN 952-91-8940-0.
Shaping. E. Tahko 1993. ISBN 951-96450-2-0.
Tunnista koirasi viestit (Därför gör hunden så). Tammi 2006. ISBN 951-31-3669-8.
Aiheesta muualla

Anders Hallgren (ruotsiksi) (englanniksi)
Hallapuro

| Hallapuro |
| --- | --- |
 Hallapuro
 Koordinaatit: 63°11.094′N, 24°06.461′E 
Valtio:  Suomi
Maakunta:  Etelä-Pohjanmaa
Kunta:  Vimpeli
Hallinto:  
 – Asutustyyppi:  Kylä
Infobox OKVirheellinen NIMI-arvo: 
Hallapuro on kylä Vimpelissä, Etelä-Pohjanmaan maakunnan Järviseudun seutukunnassa.
Kirjallisuutta

Takala, F. E. (toim.): Sääksjärvi - Hallapuro kyläkirja : historiaa, perinnettä ja kotiseututietoa Vimpelin Sääksjärven ja Hallapuron kylistä. Sääksjärven ja Hallapuron kylätoimikunnat, 1992. ISBN 952-90-3985-9.
Aiheesta muualla

Kuvia Hallapurolta (Arkistoitu – Internet Archive)
Herra Ylppö

| Herra Ylppö |
| --- | --- |
 Herra Ylppö esiintymässä Ruisrockissa vuonna 2008.
Henkilötiedot
Syntynyt: 16. maaliskuuta 1973 (ikä 51) Harjavalta
Ammatti:  muusikko, kuvittaja
Muusikko
Taiteilijanimi:  Ylppö
Laulukielet:  suomi
Aktiivisena:  1992–
Tyylilajit:  rock, vaihtoehtorock
Yhtyeet:  Maj Karma (1992–2023)  Herra Ylppö & Ihmiset (2005–2014) Musta Paraati (2014–2015)  Herra Ylppö & EX (2018–2020)
Levy-yhtiöt:  Megamania,  Sony BMG,  Blomster Records
  [ Muokkaa Wikidatassa ] [ ohje ]  
Herra Ylppö (oik. Frank Mikko Kalevi Mäntymäki, s. 16. maaliskuuta 1973 Harjavalta) on yhtyeiden Maj Karma, Herra Ylppö & Ihmiset ja Herra Ylppö & EX laulaja, sanoittaja ja keulahahmo. Herra Ylppö & Ihmiset -yhtyeessä hänellä on päävastuu myös säveltäjänä. Vuosina 2014–2015 hän lauloi myös uudelleen kootussa Musta Paraati -yhtyeessä.
Ura > Maj Karma

Herra Ylppö tuli tunnetuksi yhtyeestä Maj Karma, joka perustettiin Harjavallassa vuonna 1992. Yhtye toimi aluksi nimellä Maij’ Karman Kauniit Kuvat, joka vaihtui ensin Maj Karman Kauniiksi Kuviksi ja vuonna 2004 Maj Karmaksi. Yhtye jäi tauolle vuonna 2009 ilmestyneen Salama-albumin kiertueen jälkeen.
Tauon aikana Herra Ylppö keskittyi sooloprojektinsa, Herra Ylppö & Ihmiset -yhtyeen kanssa. Ihmiset-yhtye ja sen synnyttämät riidat Ylpön ja kitaristi Häiriön välille aiheuttivat ongelmia Maj Karman toiminnalle. Maj Karma -yhtyeen kuuden vuoden mittaiseksi venynyt levytystauko päättyi 4. joulukuuta vuonna 2015 kun yhtye julkaisi "Puumiekka"-nimisen paluusinglen. Peltisydän-albumi julkaistiin vuonna 2016, ja 101 tapaa olla vapaa -albumi vuonna 2018.
Elokuussa 2023 Ylppö tiedotti jättävänsä Maj Karman ja jäähyväiskeikkojen olevan myös suunnitteilla.
Ura > Herra Ylppö & Ihmiset

Herra Ylppö & Ihmiset alkoi projektina, ja alun perin Ylppö aikoi soittaa sen kanssa vain kahdeksan keikkaa Lapkon lämmittelijänä. Herra Ylppö & Ihmiset julkaisi ensimmäisen albuminsa Sata vuotta 6. helmikuuta 2008. Vuonna 2010 julkaistiin toinen albumi Pojat ei tanssi. Molemmat albumit ovat olleet Suomen virallisen albumilistan sijalla 1. ja myyneet kultalevyyn oikeuttavan määrän. Yhtyeen kolmas albumi Mies ja nainen julkaistiin vuonna 2012.
Ura > Musta paraati

Vuonna 2015 Ylppö liittyi paluuta tekevään Musta Paraati -yhtyeeseen. Yhtye esiintyi kesällä 2015 festivaaleilla eri puolella Suomea. Aikataulujen yhteensovittaminen yhtyeen muiden jäsenten ja samanaikaisesti Maj Karma -yhtyeessä esiintyneen Ylpön kanssa johti siihen, että lähes valmiiksi tehdyltä levyltä ei julkaistu kuin single "Uusi Musta"/"Uudet juhlat". Vuonna 2018 Musta Paraati suuntasi kansainvälisille markkinoille yhdessä The 69 Eyes -yhtyeen laulajan Jyrki Linnankiven kanssa. Yhtye on sanonut jatkavansa tästä huolimatta yhteistyötä myös Ylpön kanssa.
Ura > Herra Ylppö & EX

Syyskuussa 2019 Herra Ylppö kertoi uudesta yhtyeestä Herra Ylppö & EX. Yhtye julkaisi ensimmäisen singlensä "Parisängyn lakanat" 20.9. ja kertoi tulevasta debyyttialbumista Lovi, jonka julkaisupäivä on 7. helmikuuta 2020. Kokoonpanossa ovat Ylpön lisäksi Joel Attila ja Hamid Moeini. Yhtyeen musiikki on melodista poppia.
Ylppö kuvaa yhtyeen musiikkia seuraavasti: ”Mutta ei tämä ole katkera tilitys, vaan toiveikas selviytymistarina. Elämäni kauheimmat vaiheet synnyttivät urani kauneimmat laulut. Vihan jätin pois. Se on onneksi aina ohi menevä tunne. Ei sellaista halua tallettaa jälkipolville. Tämä on pop-albumi, urani ensimmäinen.”
Ura > Vierailevana artistina

Ylppö on vieraillut ainakin Palefacen kappaleella "Leijonakypärät" ja STEREO:n kappaleella "Hukassa".
Herra Ylpön Yö-yhtyeelle sanoittama "Kiitos ja kunnia" -kappale voitti vuoden iskelmä-palkinnon 2010. Herra Ylppö teki YleX:n kesäkumibiisin "Hevimetallia" vuodelle 2010. Syyskuun 2007 lopussa julkaistiin Rockhuora-sarjakuva-albumi Herra Ylpön perse ja muita kertomuksia, joka sisältää pilapiirroksia muun muassa Ylpöstä ja Maj Karmasta.
Ura > Tämänhetkinen tilanne

Vain elämää -ohjelman jälkeen Ylppö on päättänyt jatkaa uuden soolomateriaalin tekemistä ja julkaisemista pelkästään artistinimellä. Lisäksi Ylppö keikkailee kesän ja syksyn 2021 aikana Ihmiset-yhtyeestä tuttujen muusikoiden kanssa.
Ura > Kuvataide

Ylppö on opiskellut peruskoulun jälkeen Porin Taidekoulussa ja graafista alaa Satakunnan käsi- ja taideteollisuusoppilaitoksessa, mutta keskeytti sen päästyään töihin SEK & Grey -mainostoimistoon. Hän on kuvittanut omien sekä muiden yhtyeiden levyjen kansia. Ylppö valmistaa printti-tauluja, joita on ollut esillä taidenäyttelyissä.
Ura > Elokuva ja musiikkivideoita

Ylppö on ohjannut ja kuvannut musiikkivideoita oman Herra Ylppö & Ihmiset -yhtyeen ohella muun muassa CMX:lle, Haloo Helsingille ja Pariisin Keväälle.
Hän kuvasi Lepropolis-nimistä elokuvaa, mutta ostettuaan uuden elokuvakameran hän keskeytti järjestelmäkameralla kuvatun elokuvan valmistelut. Hän ilmoitti 2012 pyrkivänsä saamaan elokuvan valmiiksi neljässä vuodessa.
Ura > Kirjallisuus

Elokuussa 2004 oltiin aikeissa julkaista Ylpön runokokoelma Olen menettänyt järkeni, mutta koska kustantamo Like mainosti kirjaa ennen sen valmistumista, Ylppö päätti jättää sen julkaisematta. Hän on julkaissut kolumneja Helsingin Sanomien Nyt-liitteessä. Häneltä julkaistiin myös Docendon julkaisema kirja 101 elämänohjetta lokakuussa 2022. Ennen kirjan julkaisua hän aloitti mainostamaan kirjaa Instagram -julkaisuissaan jakamalla yksittäisiä ohjeita kerran päivässä.
Yksityiselämä

Herra Ylppö on kotoisin Harjavallasta. Hänellä on vuonna 2011 syntynyt poika, vuonna 2013 syntynyt tytär ja kolmas lapsi syntyi vuonna 2021. Ylpöllä on Aspergerin oireyhtymä. Hän on myös kertonut kärsineensä alkoholiongelmasta ja kuvailee itseään tuurijuopoksi. Hän kertoo harrastavansa lenkkeilyä ja nyrkkeilyä. Ylppö erosi vaimostaan keväällä 2018 ja on kertonut julkisuudessa joutuneensa suljetulle osastolle. Hän on nykyään uudessa parisuhteessa itseään huomattavasti nuoremman naisen kanssa ja heillä on myös yksi yhteinen lapsi.
Herra Ylppö vaihtoi viralliseksi etunimekseen Frank vuonna 2011. Hän sai idean Aki Kaurismäen Calamari Union -elokuvasta.
Kirjallisuutta

Ylppö, Herra: Olen menettänyt järkeni.  Helsinki:  Like Kustannus, 2007.  ISBN 978-952-47129-2-7
Vapaus, Teppo: Herra Ylpön sydän.  Helsinki:  Like Kustannus, 2012.  ISBN 978-952-01-0511-2
Ylppö: 101 Elämänohjetta.  Docendo, 2022.
Aiheesta muualla

Herra Ylpön kotisivu
Maj Karma
|  Herra Ylppö  Häiriö  J>  Savolainen  K. Kurittu . V.V.V.  Kanttori Väyrynen  Junnu ja kummitusjuna  |
| --- | --- |
Studioalbumit:  Kaukana puhelimista  Kaakao  Ääri  Rautaneito  Metallisydän  Sodankylä  Ukkonen  Salama  Peltisydän  101 tapaa olla vapaa 
Muuta: Diskografia
| --- | --- |
Auktoriteettitunnisteet: Taiteenala :  MusicBrainz